Indokolás
a nem közművel összegyűjtött háztartási szennyvíz begyűjtéséről és
ártalommentes elhelyezéséről szóló 25/2013. (VI. 25.) önkormányzati rendelet módosításához


1. §

A vízgazdálkodásról szóló 1995. évi LVII. törvény (a továbbiakban: Vgt) 44/C. § (2) bekezdés b) pontja szerint a települési önkormányzat képviselő-testülete önkormányzati rendeletben állapítja meg a közszolgáltatás a működési területnek a határait, amelyen belül egy közszolgáltató a közszolgáltatást rendszeresen ellátni köteles és az ártalmatlanítás céljából történő átadási helyet, továbbá a (2) bekezdés c) pontja szerint megállapítja a közszolgáltatás ellátásának időtartamát. Ennek megfelelően az új rendelkezés szerint a közszolgáltatás ellátása 2026. december 1. napjától 2029. november 30. napjáig tart.
A közszolgáltatást a Vgt. feltételeinek megfelelő pályáztatás alapján közszolgáltatóként a KALAMÁR TRANS Szolgáltató és Kereskedelmi Kft. látja el 2029. november 30. napjáig.


2. §

A rendelet 1. melléklete módosul a szolgáltatási díjak 2026. december 1. napjától történő változására tekintettel.

3. §

A rendelet hatálybalépését tartalmazza.

